fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi fi en tr fi es en en fi fi fi fi fi fi fi de fi fi fi fi fi fi en fi fi en fi fi fi en en fi sv en ru nn fi fi fi fi hu vo fi fi fi fi fi fi fi fi fi nb fi fi fi fi fi fi fi fi fi fi fi fi fi fi fi fi en fi en fi fi fi fi fi
VTT ja Streamr kehittämään tulevaisuuden älysopimuspohjaisia verkkosovelluksia | VTTVTT ja Streamr kehittämään tulevaisuuden älysopimuspohjaisia verkkosovelluksia
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
VTT ja Streamr kehittämään tulevaisuuden älysopimuspohjaisia verkkosovelluksia
VTT ja Streamr kehittämään tulevaisuuden älysopimuspohjaisia verkkosovelluksia
VTT ja reaaliaikaisen datan markkinapaikkaa kehittävä kasvuyritys Streamr Data AG ovat käynnistäneet yhteistyön. Tuore kumppanuus vahvistaa yritysten ja yksityishenkilöiden mahdollisuuksia hallita tuottamaansa dataa.
Yhteistyön tavoitteena on löytää arkisia käyttötapoja nopeasti kasvavalle esineiden internetin (IoT) datavirralle yhdessä lohkoketjutekniikkaa hyödyntävien älysopimusten kanssa. Teknologian tutkimuskeskus VTT näkee lohkoketjutekniikan äärimmäisen kiinnostavana, erityisesti älysopimusten ja niihin pohjautuvan digitaalisen arvon siirtämisen kannalta.
Suomessa perustetun, nykyisin Sveitsissä toimivan Streamrin DATA-rahakkeen avulla ihmiset ja koneet voivat käydä kauppaa reaaliaikaisella datalla hajautetussa vertaisverkossa. Streamr on VTT:lle luonteva kumppani, sillä sen ydinosaamista on nimenomaan älykkäiden sopimusten ja reaaliaikaisen datan integraatio.
"Suomi on loistava testialusta uusille ratkaisuille. Sääntely, julkinen sektori ja jopa hallitus sallivat ja peräti kannustavat kokeiluun ja uusien mahdollisuuksien hyödyntämiseen. Yhteistyö eri toimijoiden välillä on sujuvaa, ja suomalaiset suhtautuvat hyvin positiivisesti uusiin ideoihin ja innovaatioihin", Tua Huomo, VTT:n Tietointensiiviset tuotteet ja palvelut -liiketoiminta-alueen johtaja kertoo.
"On upeaa käynnistää yhteistyö VTT:n kanssa. Kumppanuus on merkittävä askel paitsi Streamrin myös koko lohjoketju- ja kryptovaluuttakentän kannalta. VTT:llä on vahva innovaatiomaine, joten odotan innolla yhteistyömme hedelmiä ja heidän esittelyään osastollamme New Yorkin Consensus 2018 –tapahtumassa," Streamrin CEO Henri Pihkala sanoo.
Kumppanuuden myötä VTT ja Streamr ryhtyvät rakentamaan aidosti arkielämää helpottavia tulevaisuuden verkkosovelluksia hajautetun teknologian ja älysopimusten pohjalle. VTT pohtii jo seuraavia palvelumahdollisuuksia Streamrin data-alustalle. Tuore yhteistyö näkyy myös lohkoketjutoimijoiden Consensus-tapahtumassa New Yorkissa 14.-16.5.2018, missä VTT on mukana Streamrin osastolla. VTT esittelee tapahtumassa uutta Anti Theft Sticker -tunnistettaan, jonka avulla arvotavaroita voidaan suojella niiden sijaintia paljastamatta.
Sveitsin Zugin "kryptolaaksossa" toimiva Streamr Network AG perustettiin Helsingissä alun perin nimellä Data In Chains. Viisi vuotta sitten julkaistu sisäinen työkalu algoritmiseen kaupankäyntiin oli yrityksen ensimmäinen nykyisen vision mukainen tuote. Streamrin ydintiimillä on laaja kokemus finanssialalta, esimerkiksi kvantitatiivisesta ja algoritmisestä kaupankäynnistä ja kaupankäyntiohjelmistojen kehityksestä.
Streamrin 26.10.2017 päättynyt joukkorahoitus keräsi 30 miljoonaa dollaria reilussa vuorokaudessa.
Streamr ylläpitää toimivaa analytiikkateknologiaa, visuaalisen ohjelmoinnin käyttöliittymää nopeaan prototyyppikehitykseen sekä Ethereum-pohjaisia älysopimusominaisuuksia.
Streamrin reaaliaikaisen datan markkinapaikka julkaistaan kuluvan vuoden toisella neljänneksellä. Alusta mahdollistaa käyttäjien välisen kaupankäynnin vertaisverkkoa käyttäen ja hyödyntää maksuvälineenä DATA-nimistä kryptorahaketta.
Internet: streamr.com      Telegram: t.me/streamrdata                                       Twitter: twitter.com/streamrinc
Asiakkaat odottavat tuotteilta räätälöintiä, nopeutta, laatua ja edullista hintaa. Samaan aikaan kaiken tuotannon ja logistiikan tulee olla mahdollisimman ympäristöystävällistä. Jotta kaikkea tätä voidaan tehdä kannattavasti, tarvitaan useiden toimijoiden yhteistyötä, uutta palveluliiketoimintaa ja kehittyneiden teknologioiden hyödyntämistä läpi arvoketjun.
Aiheeseen liittyvät uutiset ja tarinat
Satelliittidata, koneoppiminen ja optimointimallit auttavat Afrikkaa sähköistymään hiilineutraalisti
Totta vai tarua? Kolme myyttejä murtavaa kysymystä kvanttilaskennasta
Tekoälystä ja huipputeknologiasta vauhtia pienten ja keskisuurten yritysten liiketoimintaan
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022